cyanic-selkie/wikianc huggingface dataset:
เจ้าฟ้าทะละหะ (ปก)
ประวัติ
เจ้าฟ้าทะละหะ รับราชการสมัยธนบุรีและรัตนโกสินทร์ โดยมีหลักฐานปรากฏว่ามีตำแหน่งเป็นออกญาวัง  ออกญากลาโหม  และเจ้าฟ้าทะละหะ  ในฐานะผู้สำเร็จราชการในแผ่นดินเขมรเพื่อค้ำบัลลังค์ยุวกษัตริย์ของนักองค์จันทร์  ในรัชสมัยของพระบาทสมเด็จพระพุทธยอดฟ้าจุฬาโลก รัชกาลที่ 1 ได้มีบัญชาให้ไปเป็นพระพี่เลี้ยง นักองค์เอง [អង្គអេង,พ.ศ.2316-2340]   หรือสมเด็จพระนารายณ์รามาธิบดีศรีสุริโยพรรณ   ขณะส่งไปปกครองกัมพูชา ในระหว่าง พ.ศ.2337-2340 จนกระทั่งสิ้นรัชกาล ในขณะพระชนมายุ 23 ปี พระองค์ทรงครองราชย์ได้เพียง 3 ปี  นักองค์เอง มีโอรส ธิดาจำนวน 5 องค์ แต่ยังอยู่ในวัยเยาว์  โดยองค์โตนักองค์จันทร์ [អង្គច័ន្ទ] มีอายุเพียง 6 ปี  และน้อง ๆ อีก 4 พระองค์ประกอบด้วย นักองค์พิม [អង្គភឹម] นักองค์สงวน (អង្គសួន) นักองค์อิ่ม (អង្គអឹម) และนักองค์ด้วง (អង្គឌួង)  รัชกาลที่ 1 จึงโปรดให้เจ้าฟ้าทะละหะ ( ปก ) เป็นผู้สำเร็จราชการ ดูแลทำนุบำรุงบุตรธิดา เพื่อรอให้โอรสของนักองค์เองเจริญเติบโตพอสมควรแก่วัยที่จะสามารถปกครองบ้านเมืองได้ จนกระทั่งถึง พ.ศ. 2349 รวมระยะเวลา 10 ปี (พ.ศ.2340-2349) เจ้าฟ้าทะละหะ (ปก) ก็พานักองค์จันทร์ ซึ่งในขณะนั้น ทรงมีอายุ 16 ชันษาแล้ว ซึ่งเห็นว่าสมควรด้วยสติปัญญาสามารถที่จะครองเมืองเขมรต่อไปได้ มาเข้าเฝ้า กราบเรียนว่าอายุมากแล้ว จึงขอให้อภิเษกนักองค์จันทร์ ขึ้นเป็นกษัตริย์ พระบาทสมเด็จพระพุทธยอดฟ้าจึงทรงอภิเษกนักองค์จันทร์ขึ้นเป็น สมเด็จพระอุทัยราชา ครองกรุงกัมพูชา เจ้าฟ้าทะละหะ (ปก) ก็ถึงแก่อสัญกรรมที่กรุงเทพ ในปีนั้นด้วยเช่นกัน เหตุการณ์ก่อนที่จะเจ้าฟ้าทะละหะ (ปก) จะเข้าไปมีบทบาทในกัมพูชา เนื่องจากในช่วงพระนารายณ์ราชารามาธิบดี (นักองค์ตน) ผู้เป็นพระราชบิดาของนักองค์เอง ที่เกิดกับนักนางไชย พระราชมารดา ประสูติเมื่อ พ.ศ. 2316 ในช่วงกรุงธนบุรี พระนารายณ์ราชารามาธิบดี (นักองค์ตน) ดำเนินนโยบายต่างประเทศนิยมเวียดนาม และขอกำลังทหารเวียดนามมาช่วยเมื่อเกิดความขัดแย้งกับไทย แต่เมื่อถึงปลายรัชกาล เวียดนามอ่อนแอลง พระนารายณ์ราชารามาธิบดี (นักองค์ตน) จึงยอมอ่อนน้อมต่อพระเจ้าตากสินมหาราช และมอบราชสมบัติให้นักองค์โนน ซึ่งนิยมไทยและพระเจ้าตากสินทรงให้การสนับสนุน พระบิดาของนักองค์เองทรงดำรงตำแหน่งอุปราชจนสิ้นพระชนม์ใน พ.ศ. 2320 ขณะนั้น นักองค์เองมีพระชนม์เพียง 4 พรรษา
ในช่วง พ.ศ. 2322 ในรัชสมัยของพระรามราชา (นักองค์โนน) เกิดจลาจลในกัมพูชาเมื่อขุนนางไม่พอใจการปกครองของพระองค์  นักองค์โนน พร้อมพระโอรสถูกจับประหารชีวิต เจ้าฟ้าทะละหะ (มู) ได้ยกนักองค์เองขึ้นครองราชย์เมื่อ พ.ศ. 2323 ขณะมีพระชนม์ได้ 7 พรรษา ใน พ.ศ. 2325 ออกญายมราช (แบน) ร่วมกับออกญากลาโหม (สู) ฆ่าเจ้าฟ้าทะละหะ (มู) เสีย แต่ภายหลังเกิดแตกคอกันเอง ออกญายมราช (แบน) จึงฆ่าออกญากลาโหม (สู) เสีย แล้วตั้งตัวเป็นเจ้าฟ้าทะละหะ ต่อมา ใน พ.ศ. 2326 เจ้าฟ้าทะละหะ (แบน อภัยวงศ์) แพ้ออกญามหาเทพเจ้าเมืองตโบงฆนุม ที่นำทัพชาวจามเข้ามาตีพนมเปญ จึงพานักองค์เองหนีมากรุงเทพฯ ขณะที่พระชนม์ได้ 10 พรรษา ซึ่งรัชกาลที่ 1 โปรดรับนักองค์เองเป็นราชบุตรบุญธรรม ให้สร้างตำหนักถวายที่ตำบลคอกกระบือ [แถบวัดยานนาวา] ใน พ.ศ. 2337 รัชกาลที่ 1 โปรดให้นักองค์เองผนวช เมื่อลาสิกขาแล้วจึงให้ออกไปครองกรุงกัมพูชา หลังจากที่พระองค์ลี้ภัยในกรุงเทพฯ นาน 11 ปี  เฉลิมพระนามว่า "สมเด็จพระนารายน์รามาธิบดี ศรีสุริโยพรรณ บรมสุรินทรามหาจักรพรรดิราช บรมนาถบพิตร เจ้ากรุงกัมพูชา" โดยให้ออกญากลาโหม (ปก) พระพี่เลี้ยงเป็นเจ้าฟ้าทะละหะ (ปก) การขึ้นครองราชย์อีกครั้งของนักองค์เองทำให้ชาวกัมพูชาปลาบปลื้มหลังจากว่างกษัตริย์มานาน พระองค์โปรดให้สร้างพระราชวัง เชิญเชื้อพระวงศ์กัมพูชาที่อยู่ในกรุงเทพฯ ให้กลับออกไป และจัดระบบราชการให้เรียบร้อย แต่พระองค์ครองราชย์ได้ไม่นาน ประชวรสิ้นพระชนม์ ใน พ.ศ. 2339 รวมพระชนม์เพียง 23 พรรษา พระโอรสของพระองค์คือนักองค์จันได้ขึ้นครองราชย์สมบัติต่อมา
ในขณะที่นักองค์เองลี้ภัยอยู่ที่กรุงเทพฯ เวียดนามเข้าไปมีอำนาจในกัมพูชา จัดให้ขุนนางเวียดนามมาปกครอง รัชกาลที่ 1 จึงโปรดให้เจ้าพระยาอภัยภูเบศร์เป็นผู้สำเร็จราชการเมืองเขมร เป็นเวลาถึง 12 ปี จนกระทั่งรบกับเวียดนามจนได้รับชัยชนะ ตั้งเมืองหลวงที่เมืองอุดงค์มีชัยหรือเมืองบันทายเพชรได้ใน พ.ศ. 2333 สถานการณ์เหตุการณ์วุ่นวายสงบลง จึงโปรดขอพระราชทานให้นักองค์เองออกไปครองกรุงกัมพูชา เมื่อทรงอภิเษกนักองค์เองกลับไปครองกรุงกัมพูชานั้น รัชกาลที่ 1 ทรงขอหัวเมืองเขมร คือ พระตะบอง เสียมราฐ ศรีโสภณ ให้เจ้าพระยาอภัยภูเบศร์ (แบน อภัยวงศ์) ปกครองโดยสิทธิ์ขาดถึงเก็บภาษีได้เอง ขึ้นการปกครองตรงต่อกรุงเทพฯ นักองค์เองทรงยินยอมดินแดนเขมรส่วนนี้จึงตกเป็นของไทยมาแต่บัดนั้น ส่วนเขมรตอนนอกนั้นนักองค์เองคงปกครองอย่างประเทศราชของกรุงสยามต่อมา
บทบาทและความสำคัญของเจ้าฟ้าทะละหะ (ปก)
1.มีบทบาทในฐานะผู้นำทัพ ในตำแหน่ง “ออกญากลาโหม” ที่มีอำนาจในการเป็นแม่ทัพนำพลในการรบในสมรภูมิสงครามแย่งชิงอำนาจภายในกัมพูชา และสงครามกับเวียดนาม ดังปรากฏหลักฐานว่า “...จัดให้ออกญากลาโหม (ปา) เปนแม่ทัพนำพล 5000 คน ไปช่วยพระเจ้าเวียดนามรบกับญวนไกเซิน...”   ดังนั้นตำแหน่งออกญากลาโหม จึงถือว่าเป็นหัวใจด้านการศึกและมีความสำคัญในฐานะผู้นำทัพ ดังนั้นตำแหน่งดังกล่าวจึงมีทั้งอำนาจและกำลังที่จะคอยกำกับให้เกิดความสงบภายในกัมพูชาภายใต้การเป็นผู้อารักอภิบาลนักองค์เองที่ได้รับการสถาปนาเป็นกษัตริย์ในกัมพูชา หรือการอภิบาลโอรสธิดาของพระองค์เองให้เจริญเติบโตจนกระทั่งลุชันษาดังกรณีนักองค์จันที่จะปกครองบ้านเมืองในฐานะกษัตริย์ได้ด้วยเช่นกัน
2.มีบทบาทในฐานะผู้อภิบาลและผู้สำเร็จราชการแทนกษัตริย์กัมพูชา หมายถึงการได้รับมอบหมายจากรัชกาลที่ 1 ให้ทำหน้าที่ดูแลอภิบาลนักองค์เองในตำแหน่งกษัตริย์แห่งกัมพูชา ดังปรากฏหลักฐานว่า “...ออกญาวัง ชื่อ ปก ซึ่งเปนพระบิดาเลี้ยงนั้น เลื่อนขึ้นเปนออกญากะลาโหม อยู่เฝ้ารักษาพระองค์พระบาทบรมบพิตร พระองค์เอง...” รวมทั้งเมื่อเจริญวัยสมควรได้รับการให้เสด็จกลับไปเป็นพระเจ้าแผ่นดินครองเขมรยังให้ออกญากลาโหม (ปก) “..ทรงอภิเษก..พระองค์เอง...เป็นพระบาทสมเด็จพระนารายน์ราชาธิราช...แล้วทรงพระกรุณาโปรดเกล้า ฯ ตั้งให้ออกญากลาโหม ปก เปนเจ้าฟ้าทะละหะ...” จนกระทั่งสิ้นรัชกาล พร้อมยังเป็น “ผู้สำเร็จราชการแทน” ในตำแหน่ง “เจ้าฟ้าทะละ” ที่ทำหน้าเป็นผู้สำเร็จราชการแทนพระเจ้าแผ่นดินเขมร  ดูแลทำนุบำรุงโอรสธิดาของนักองค์เอง  เจริญเติบโตพอสมควรแก่วัยที่จะสามารถปกครองบ้านเมืองได้ จนกระทั่งถึง พ.ศ. 2349 รวมระยะเวลา 10 ปี (พ.ศ.2340-2349) เจ้าฟ้าทะละหะ (ปก) ก็พานักองค์จันทร์ ซึ่งในขณะนั้น ทรงมีอายุ 16 ชันษาแล้ว การเจริญพระชันษาเติบโตของ
3. มีบทบาทในการป้องกันคุ้มครองกษัตริย์ของกัมพูชาและเกียรติยศของแผ่นดินสยามด้วยความซื่อสัตย์ จนกระทั่งถึงแก่การมรณกรรมในตำแหน่งและหน้าที่สุดท้าย กล่าวคือบทบาทและหน้าที่ในฐานะตำแหน่งออกญากลาโหมที่จะทำหน้าที่ในศึกสงคราม ทำหน้าที่ในการบริหารบ้านเมืองในฐานะผู้อภิบาลและผู้สำเร็จราชการที่มีหน้าที่สูงสุด แต่ทำหน้าที่ด้วยความเชื่อสัตย์สุจริต ต่อกษัตริย์เขมร ไม่ได้มีพฤติกรรมหรือการกระทำใด ๆ ที่เป็นการล่วงละเมิดอำนาจเมื่อเทียบกับ “ฟ้าทะละหะ” อื่นก่อนหน้าในช่วงสงครามกลางเมืองเขมรขุนนางแย่งอำนาจกันในช่วงก่อนหน้านี้ และในเวลาเดียวกันนำกษัตริย์ไปถวายรายงานตัวเพื่อให้โปรดเกล้าอภิเษกเป็นกษัตริย์ปกครองแผ่นดินเขมรต่อมา
บรรณานุกรม
เรื่องคนย่านเก่ากรุงเทพฯ ที่ป้อมมหากาฬ ตอนที่ 2 ตลาดนางเลิ้ง ตลาดใหม่ (ซิงตั๊กลั๊ก) ย่านชานพระ	นคร",. กรุงเทพมหานคร : มูลนิธิเล็ก-ประไพ วิริยะพันธุ์, 2558.	ราชบัณฑิตยสถาน. กรุงเทพมหานคร : ราชบัณฑิตยสถาน, 2539.
โตเกียวเกรตแบส์
โตเกียวเกรตแบส์ (東京グレートベアーズ (Tokyo Great Bears)) เป็นสโมสรวอลเลย์บอลชายของประเทศญี่ปุ่น แข่งขันในวี.ลีก ดิวิชัน 1 ซึ่งเป็นลีกระดับสูงที่สุดของประเทศ สโมสรก่อตั้งขึ้นในเดือนพฤษภาคม ค.ศ. 2022 โดย บริษัท เนเจอร์ แลบ จำกัด และจะทำการแข่งขันครั้งแรกในฤดูกาล 2022–23
ประวัติ
ในปี ค.ศ. 2021 มีการประกาศว่าสโมสรวอลเลย์บอล เอฟซี โตเกียว จะระงับการดำเนินการหลังจบฤดูกาล 2021–22 กระทั่งเดือนพฤษภาคม ค.ศ. 2022 ได้มีรายงานออกมาใหม่ว่า ทีมจะถูกโอนย้ายไปอยู่ภายใต้ บริษัท เนเจอร์ แลบ จำกัด และก่อตั้งขึ้นเป็นทีมใหม่ที่ชื่อว่า โตเกียวเกรทแบรส์
ผลงานในลีก
ชนะเลิศ รองชนะเลิศ
วัดนาขวาง
วัดนาขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านนาขวาง ตำบลกาหลง อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 20 ไร่ 3 งาน 20 ตารางวา
อาคารเสนาสนะ
พระอุโบสถนี้สันนิษฐานว่าสร้างขึ้นในสมัยอยุธยาตอนปลายถึงรัตนโกสินทร์ตอนต้น และได้รับการบูรณะซ่อมแซมในสมัยรัตนโกสินทร์ มีหลังคาเครื่องไม้ลดชั้น 3 ชั้น มุงกระเบื้องสีชั้นละ 3 ตับ มีช่อฟ้าใบระกาไม้แกะสลัก ด้านหน้าพระอุโบสถซ่อมแซมต่อเติมขึ้นในภายหลัง ทำเป็นชายคายื่นลาดต่ำออกมา มีเสาปูนสี่เหลี่ยม 2 ต้น กลม 2 ต้น รองรับโครงหลังคา หน้าบันด้านหน้าเป็นไม้แกะสลักรูปเทพนม และกนกเป็นลำตัวนาคและเศียรนาค ประตูไม้ทาสีแดงไม่มีลวดลายแกะสลัก บานประตูหน้าต่างทาสีแดง ภายในประดิษฐานพระพุทธรูปปูนปั้นปางมารวิชัย พระพุทธรูปประทับยืนและนั่ง แสดงปางต่าง ๆ ศิลปะอยุธยาตอนปลายถึงรัตนโกสินทร์ตอนต้น ด้านหน้าพระอุโบสถมีเจดีย์ทรงระฆังกลม 2 องค์ สภาพชำรุดยอดหักหาย เสมาโบราณด้านหน้าพระอุโบสถ ประชาชนสามารถปิดทองพระที่ประดิษฐานใต้พระอุโบสถ ปิดทองเสมา ลูกนิมิต ลอดใต้พระอุโบสถเพื่อสะเดาะเคราะห์
ศาลาการเปรียญกว้าง 12.80 เมตร ยาว 24.50 เมตร สร้างเมื่อ พ.ศ. 2526 หอสวดมนต์กว้าง 10 เมตร ยาว 25 เมตร สร้างเมื่อ พ.ศ. 2532 กุฏิสงฆ์จำนวน 3 หลัง วิหารกว้าง 6.20 เมตร ยาว 12 เมตร สร้างเมื่อ พ.ศ. 2539 ศาลาอเนกประสงค์กว้าง 23.20 เมตร ยาว 35.20 เมตร สร้างเมื่อ พ.ศ. 2539 ศาลาบำเพ็ญกุศลจำนวน 1 หลัง นอกจากนี้มีหอกลองและหอระฆัง ปากทางวัดยังมีศาลสมเด็จกรมหลวงชุมพรเขตอุดมศักดิ์
วัดโบสถ์สามเสน
วัดโบสถ์สามเสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองสามเสน ในแขวงดุสิต เขตดุสิต กรุงเทพมหานคร มีเนื้อที่ 4 ไร่ 3 ตารางวา
ประวัติ
วัดโบสถ์สามเสนเป็นวัดเก่าแก่ที่สร้างมาตั้งแต่สมัยกรุงศรีอยุธยา จากเรื่องเล่าที่ว่า พระพุทธรูปในอุโบสถหลังเดิมมีชื่อว่า หลวงพ่อสุขเกษม สร้างขึ้นตั้งแต่สมัยอยุธยา ในสมัยนั้นพระเจ้าแผ่นดินจะทรงสร้างพระพุทธรูปแล้วบรรทุกใส่แพซุง โดยใช้ไม้ซุงเป็นร้อยมัดเข้าด้วยกันทำเป็นแพ นำพระพุทธรูปประดิษฐานบนแพนั้นแล้วล่องลงมา หากผ่านวัดริมน้ำวัดใดที่ยังไม่มีพระพุทธรูปหรือไม่มีพระประธานก็ให้ถวายแก่วัดนั้น จนเมื่อถวายหลวงพ่อสุขเกษมไว้ที่ตำบลสามเสนแล้ว แพซุงที่เหลือจึงให้ถวายวัดทำเป็นเสาเข็มสำหรับสร้างอุโบสถด้วย ในการก่อสร้างจึงนำไม้ซุงมาปูเรียงกันก่อน แล้วจึงก่อสร้างอุโบสถทับบนแพซุงอีกทีหนึ่งเพื่อกันทรุด
จากข้อมูลของกรมการศาสนาระบุว่าสร้างปี พ.ศ. 2251 ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 สันนิษฐานว่าน่าจะเคยเป็นวัดร้างมาก่อน โดยพิจารณาจากชื่อ "วัดโบสถ์" เพราะหลักของการตั้งชื่อวัดนั้น ส่วนใหญ่ก็จะตั้งตามชื่อของชุมชน หรือเอานามหรือสกุลของผู้สร้างมาเป็นชื่อของวัด ดังนั้น วัดโบสถ์สามเสนจึงควรจะชื่อว่า วัดสามเสน หรือ วัดคลองสามเสน ตามชื่อของชุมชน แต่ก็ไม่มีหลักฐานว่าได้ร้างไปเพราะสาเหตุใดและร้างไปตั้งแต่เมื่อใด แต่น่าจะเป็นวัดร้างมานานมาก จนไม่มีใครทราบชื่อเดิมและเหลือเพียงโบสถ์หลังเดียว จึงตั้งชื่อขึ้นว่า "วัดโบสถ์" มีหลักฐานบางแห่งบันทึกว่า สมเด็จพระบวรราชเจ้ามหาสุรสิงหนาทได้เสด็จมาทรงบูรณะวัดโบสถ์สามเสน แต่ก็ไม่มีหลักฐานยืนยันได้ว่าในครั้งนั้นมีพระภิกษุจําพรรษาอยู่หรือไม่ สันนิษฐานว่า ในครั้งนั้นน่าจะยังเป็นวัดกึ่งร้าง คือมีพระสงฆ์มาพักอาศัยไม่แน่นอน ความเป็นอยู่คงยากลําบากเพราะห่างไกลจากพระนคร
ต่อมาในสมัยพระบาทสมเด็จพระจุลจอมเกล้าเจ้าอยู่หัว มีการฟื้นฟูสภาพวัดขึ้นใหม่ พ.ศ. 2448 (ร.ศ. 124) พระอธิการเนียม (เจ้าอาวาส) ได้ดำเนินการสร้างและปฏิสังขรณ์เสนาสนะต่าง ๆ ภายในวัด โดยสร้างกุฏิขึ้นใหม่ บูรณะหอฉันและกุฏิเก่าที่ชํารุดทรุดโทรม และสร้างพระเจดีย์ขึ้นใหม่องค์หนึ่ง (ปัจจุบันได้ล้มและถูกรื้อทิ้งไปแล้ว) ต่อมา พ.ศ. 2450 (ร.ศ. 126) ได้มีการปฏิสังขรณ์ศาลาการเปรียญ หอระฆัง กุฏิ และสร้างถนนเชื่อมกุฏิกับศาลาการเปรียญ การบูรณะทั้งสองครั้งมาจากการบริจาคร่วมกันของเจ้าอาวาส พระสงฆ์ และฆราวาส เช่น สมเด็จพระนางเจ้าสว่างวัฒนา พระบรมราชเทวี พระเจ้าบรมวงศ์เธอ พระองค์เจ้าภัทรายุวดี นายร้อยโทคิด สมเด็จพระวันรัต พระสรรพการ (เชย สรรพการ) เป็นต้น ซึ่งส่วนใหญ่เป็นเจ้าของที่ดิน และชาวบ้านที่ตั้งบ้านเรือนในบริเวณใกล้เคียงกับวัด วัดได้รับพระราชทานวิสุงคามสีมาครั้งหลังเมื่อวันที่ 27 พฤษภาคม พ.ศ. 2531
อุโบสถหลังเก่า
อุโบสถหลังเดิมเป็นศิลปะสมัยอยุธยา ฐานโค้งสำเภา ภายในมีภาพจิตรกรรมฝาผนังสมัยอยุธยาตอนปลาย ผนังด้านหน้าเหนือประตูทางเข้าพระอุโบสถเขียนภาพมารผจญ ผนังด้านข้างเป็นภาพเทพชุมนุม ส่วนผนังระหว่างช่องหน้าต่างเขียนภาพทศชาติชาดก ปัจจุบันสภาพชำรุดเลือนรางไปมาก สาเหตุของภาพที่เลือนลางคงเป็นเพราะเมื่อประมาณ พ.ศ. 2535 เกิดฟ้าผ่าอุโบสถทำให้หลังคาชำรุดเสียหาย น้ำฝนไหลลงมาทำลายภาพจิตรกรรมฝาผนัง และเกิดความชื้นจากน้ำที่ไหลนองบนพื้น ทำให้ภาพจิตรกรรมด้านล่างเสียหายเกือบหมด ประกอบกับน้ำฝน แสงแดด อีกทั้งนกหนูที่เข้ามาทำรังอยู่ใต้เพดานก็ทำให้สภาพภายในพระอุโบสถแทบไม่เหลือชิ้นดี อุโบสถหลังนี้ได้รับการขึ้นทะเบียนเป็นโบราณสถานของกรมศิลปากรมาตั้งแต่ปี พ.ศ. 2526 แต่ยังไม่มีงบประมาณในการบูรณะ คาดว่าจะได้รับการบูรณะในปี พ.ศ. 2565 ภายในประดิษฐานพระประธาน มีชื่อว่า หลวงพ่อสุขเกษม ปัจจุบันอุโบสถหลังนี้จึงกลายเป็นวิหาร แล้วได้สร้างอุโบสถหลังใหม่โดยใช้ค่าก่อสร้างไปประมาณ 5 ล้านบาท
ภายนอกมีกำแพงแก้วล้อมรอบ ที่มุมกําแพงแก้วมีวิหารทิศทั้ง 4 ด้าน แต่วิหารทิศที่อยู่ด้านหน้าอุโบสถเหลือเพียงฐานซึ่งมีระดับต่ำกว่าพื้นดิน คงถูกรื้อออกไปแต่ครั้งโบราณ
เพลิงพระนาง
เพลิงพระนาง อาจหมายถึง
กีฬายิมนาสติกในโอลิมปิกเยาวชน
กีฬายิมนาสติกในโอลิมปิกเยาวชน เป็นการแข่งขันยิมนาสติกนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์ยิมนาสติกนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันยิมนาสติกประเภทเยาวชน
แม่น้ำวัง
แม่น้ำวัง เป็นแม่น้ำอยู่ในภาคเหนือของไทย เกิดในเทือกเขาผีปันน้ำในเขตจังหวัดเชียงราย มีความยาว 382 กิโลเมตร ไหลไปรวมกับแม่น้ำปิง ที่อำเภอบ้านตาก จังหวัดตาก ก่อนจะไหลไปที่แม่น้ำเจ้าพระยา
สภาพทั่วไปและขอบเขตของลุ่มน้ำวัง
ลุ่มน้ำวัง เป็นลุ่มน้ำในลำดับที่ 7 จากจำนวนลุ่มน้ำทั้งหมด 25 ลุ่มน้ำของประเทศมีพื้นที่ประมาณ 10,791 ตารางกิโลเมตร หรือ 6,746,250 ไร่ เป็นแควที่มีขนาดเล็กและสั้นที่สุดของแม่น้ำเจ้าพระยา มีความยาวตามลำน้ำประมาณ 460 กิโลเมตร เกิดจากเทือกเขาผีปันน้ำ บริเวณดอยหลวง ตำบลป่าหุ่ง อำเภอพาน จังหวัดเชียงราย
ลุ่มน้ำวังมีพื้นที่ครอบคลุม 2 จังหวัด คือจังหวัดลำปาง (ยกเว้น อ.งาว และ ต.แม่มอก ต.เวียงมอก อ.เถิน) และจังหวัดตาก (อำเภอสามเงา และ อำเภอบ้านตาก) มีประชากร รวม 767,816 คน (จากข้อมูล จปฐ.ปี 2546) มีพื้นที่เพื่อการเกษตร 1.177 ล้านไร่ หรือประมาณ ร้อยละ 17.5 ของพื้นที่ลุ่มน้ำ ประชากรมีรายได้เฉลี่ย 22,625 บาท/คน/ปี ภูมิอากาศมีอากาศร้อนอบอ้าวเกือบตลอดปี ฤดูร้อน ร้อนจัด และหนาวจัดในฤดูหนาว มีอุณหภูมิเฉลี่ยสูงสุด 41.6 องศาเซลเซียส เฉลี่ยต่ำสุด 10.5 องศาเซลเซียส ปริมาณน้ำฝนวัดได้ 1,105.0 มิลลิเมตรต่อปี ปริมาณน้ำท่าเฉลี่ย 1,582.24 ล้าน ลบ.ม./ปี โดยมีร้อยละ 82.84 เป็นปริมาณน้ำท่าในฤดูฝน และในฤดูแล้ง ร้อยละ 17.16 ความต้องการน้ำจากทุกภาคส่วนในปี 2547 มีปริมาณ 973.50 ล้าน ลบ.ม.และประมาณการ ในปี 2567 จะมีความต้องการน้ำจากทุกภาคส่วนมากถึง 1,149.07 ล้าน ลบ.ม.
ลุ่มน้ำสาขา
ลุ่มน้ำวังมีลุ่มน้ำสาขาแบ่งออกเป็น 7 ลุ่มน้ำสาขา ดังนี้
โครงการพัฒนาแหล่งน้ำ
การพัฒนาแหล่งน้ำในลุ่มน้ำวัง ที่ผ่านมามีโครงการพัฒนาแหล่งน้ำขนาดใหญ่ และขนาดกลาง แล้วเสร็จ จำนวน 7 โครงการ สามารถกักเก็บได้ 129.74 ล้าน ลบ.ม. ส่งน้ำให้พื้นที่ชลประทาน 0.192 ไร่ นอกจากนี้ยังมีโครงการพัฒนาแหล่งน้ำขนาดเล็ก และโครงการสูบน้ำด้วยไฟฟ้าขนาดเล็กกระจายอยู่ทั่วไป มีพื้นที่รับประโยชน์รวมประมาณ 0.417 ล้านไร่ สำหรับโครงการแหล่งน้ำขนาดใหญ่ที่ก่อสร้างเสร็จแล้ว และอยู่ระหว่างการก่อสร้าง ได้แก่ ทำให้มีน้ำไหลล้นอ่างเป็นปริมาณมาก ในช่วงฤดูฝนของทุกปี ด้วยสาเหตุดังกล่าวจึงมีความจำเป็นจะต้องหาแหล่งเก็บกักน้ำแห่งใหม่ เพื่อสนองความต้องการใช้น้ำด้านต่าง ๆ ในเขตจังหวัดลำปางที่กำลังทวีขึ้น กรมชลประทานจึงได้พิจารณาศึกษาความเหมาะสมและผลกระทบต่อสิ่งแวดล้อมในการพัฒนา โครงการกิ่วคอหมา ซึ่งเป็นโครงการก่อสร้างเขื่อนเก็บกักน้ำที่อยู่ตอนบนของเขื่อนกิ่วลม และคณะรัฐมนตรีได้มีมติเมื่อวันที่ 18 พฤศจิกายน 2546 อนุมัติให้เริ่มดำเนินการก่อสร้างโครงการกิ่วคอหมา โดยมีแผนการดำเนินงานตั้งแต่ปี พ.ศ. 2548 - 2553 วงเงินงบประมาณทั้งสิ้น 3,670.05 ล้านบาท โดยในปี พ.ศ. 2547 ได้เริ่มดำเนินการเตรียมความพร้อมของโครงการฯ
สภาพปัญหาการจัดการทรัพยากรน้ำในลุ่มน้ำวัง
จากการเพิ่มขึ้นของประชากรการขยายตัวของชุมชน การพัฒนาด้านเศรษฐกิจและสังคม ทำให้มีการใช้ทรัพยากรธรรมชาติอย่างสิ้นเปลืองในด้านต่าง ๆ เช่น การบุกรุกทำลายพื้นที่ป่าต้นน้ำลำธาร การเปลี่ยนแปลงการใช้ที่ดินจากพื้นที่ป่าเป็นพื้นที่เพาะปลูกและที่อยู่อาศัย ทำให้เกิดปัญหาต่อเนื่องในด้านทรัพยากรน้ำ ได้แก่ ปัญหาน้ำท่วม ปัญหาขาดแคลนน้ำ และปัญหาน้ำเสีย โดยสรุปภาพรวมปัญหาด้านทรัพยากรน้ำในลุ่มน้ำวัง ในปัจจุบันมีดังนี้
เพลิงพระนาง (ละครโทรทัศน์ พ.ศ. 2539)
เพลิงพระนาง เป็นละครโทรทัศน์ไทยในปี พ.ศ. 2539 โดยกันตนา ดัดแปลงเนื้อเรื่องบางส่วนจากหนังสือ เที่ยวเมืองพม่า พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ และหนังสือ พม่าเสียเมือง ของหม่อมราชวงศ์คึกฤทธิ์ ปราโมช เป็นเรื่องราวสมมติแย่งชิงอำนาจกันจนนำไปสู่ความล่มสลายของบ้านเมือง ออกอากาศทางทาง ช่อง 5 นำแสดงโดย สันติสุข พรหมศิริ, ชไมพร จตุรภุช และปรียานุช ปานประดับ กำกับโดย อดุลย์ บุญบุตร
ละครชุดทางโทรทัศน์สำหรับเยาวชนของมาร์เวล
ละครชุดทางโทรทัศน์สำหรับเยาวชนของมาร์เวล (Marvel's young adult television series) เป็นละครชุดทางโทรทัศน์อเมริกันแนววัยรุ่นสองเรื่องที่เชื่อมโยงกัน โดยอ้างอิงจากตัวละครที่ปรากฏในสิ่งพิมพ์ของมาร์เวลคอมิกส์ ผลิตโดยมาร์เวลเทเลวิชันและเอบีซีซิกเนเจอร์สตูดิโอ เรื่องเหล่านี้รวมอยู่ในจักรวาลภาพยนตร์มาร์เวล (MCU) และมีความเชื่อมโยงกับภาพยนตร์ของแฟรนไชส์ และ ซีรีส์โทรทัศน์อื่น ๆ
ช่องเคเบิลฟรีฟอร์มสั่งซื้อเรื่อง โคล้กและแด็กเกอร์ ซึ่งเป็นซีรีส์ซูเปอร์ฮีโร่สำหรับเยาวชนที่นำแสดงโดย โอลิเวีย โฮลต์ และ ออบรีย์ โจเซฟ จากมาร์เวลเทเลวิชันในเดือนเมษายน ค.ศ. 2016 หลังจากการพัฒนาอยู่หลายปี ต่อมาในปลายปี ค.ศ. 2016 ซีรีส์ในทำนองเดียวกันที่มีรุ่นอายุน้อยกว่าชื่อเรื่อง ทีมยอดมนุษย์กู้โลก ของมาร์เวลเทเลวิชันได้รับคำสั่งซื้อจากบริการสตรีมมิ่งช่องฮูลู ทั้งฟรีฟอร์มและฮูลูเป็นของดิสนีย์และเชื่อมโยงซีรีส์ทั้งสองผ่านพันธมิตรทางการตลาด แม้จะระบุในตอนแรกว่าซีรีส์ทั้งสองเรื่องจะถูกแยกออกจากกัน แต่มาร์เวลเทเลวิชันได้ประกาศการครอสโอเวอร์ระหว่างสองซีรีส์ในเดือนสิงหาคม ค.ศ. 2019 โดยที่โฮลต์และโจเซฟจะปรากฏตัวในซีซันที่สามของเรื่อง ทีมยอดมนุษย์กู้โลก ในตอนแรกสตูดิโอจัดประเภทซีรีส์ทั้งสองเป็นแฟรนไชส์ "วรรณกรรมเยาวชน" ที่เชื่อมต่อถึงกันในเวลานั้น โดยมีแผนที่จะให้พวกเขาครอสดอเวอร์กันต่อไป
ทีมยอดมนุษย์กู้โลก เปิดตัวในเดือนพฤศจิกายน ค.ศ. 2017 ตามด้วย โคล้กแอนด์แด็กเกอร์ ในเดือนมิถุนายน ค.ศ. 2018 ทั้งคู่ได้รับคำวิจารณ์ในเชิงบวก ฟรีฟอร์มสั่งซื้อซีรีส์ผู้ใหญ่จากมาร์เวลอีกเรื่องคือ นิววอร์ริเออร์ แต่โปรเจกต์ไม่เดินหน้า โคล้กแอนด์แด็กเกอร์ และ ทีมยอดมนุษย์กู้โลก ต่างก็ถูกยกเลิกโดยเครือข่ายที่เกี่ยวข้องก่อนสิ้นเดือนพฤศจิกายน ค.ศ. 2019 และการพัฒนาซีรีส์ผู้ใหญ่รุ่นต่อไปต้องหยุดชะงักในเดือนต่อมาเมื่อมาร์เวลเทเลวิชันถูกเปลี่ยนเป็นมาร์เวลสตูดิโอส์
ละครชุด
<section begin=YA />
นักแสดงและตัวละคร
<section begin=CastTable />
การรุกปราก
การรุกปราก (Пражская стратегическая наступательная операция การรุกปรากทางยุทธศาสตร์) เป็นปฏิบัติการสำคัญครั้งสุดท้ายของโซเวียตในสงครามโลกครั้งที่สองในทวีปยุโรป การรุกรานและสู้รบจากกรุงปราก เป็นการสู้รบในแนวรบด้านตะวันออก ตั้งแต่วันที่ 6 พฤษภาคม – 11 พฤษภาคม ค.ศ. 1945 การสู้รบครั้งนี้ทำให้เมืองแห่งนี้กลายเป็นที่น่าจดจำในขณะที่ได้สิ้นสุดลงในช่วงหลังจากจักรวรรดิไรซ์ที่สามได้ยอมจำนน เมื่อวันที่ 8 พฤษภาคม ค.ศ. 1945 การสู้รบครั้งนี้ได้มีเหตุการณ์ที่เหลือเชื่อในการสู้รบด้วยการก่อการกำเริบกรุงปราก
กรุงปรากได้รับการปลดปล่อยในที่สุดโดยกองทัพแดงแห่งสหภาพโซเวียตในช่วงการรุกปราก กองกำลังทหารเยอรมันทั้งหมดของกองทัพกลุ่มกลาง (Heeresgruppe Mitte) และจำนวนมากของกองทัพกลุ่มออสมาร์ค (Ostmark แต่เดิมมีชื่อว่า กองทัพกลุ่มใต้)ถูกฆ่าตายหรือถูกจับเป็นเชลยหรือไม่ก็หลบหนีไปยอมจำนนกับฝ่ายสัมพันธมิตรตะวันตกในช่วงที่ยอมจำนนแล้ว การยอมจำนนของกองทัพกลุ่มกลางนั้นเป็นเวลาเพียงเก้าวันในภายหลังจากเบอร์ลินถูกยึดครองและสามวันหลังวันแห่งชัยชนะยุโรป
การรุกปรัสเซียตะวันออก
การรุกปรัสเซียตะวันออกคือการรุกของกองทัพแดงต่อกองทัพเวร์มัคท์ในแนวรบด้านตะวันออกเรื่มขึ้นในวันที่13 มกราคม – 25 เมษายน 1945 กองทัพเวร์มัคท์ยังไม่ยอมจำนนจนถึงวันที่ 9 พฤษภาคม ยุทธการที่เคอนิชส์แบร์คคือยุทธการสุดท้ายในการรุกที่โซเวียตได้รับชัยชนะอย่างเด็ดขาด
ทัพบกภาคแปซิฟิกของสหรัฐ
ทัพบกภาคแปซิฟิก (U.S. Army Pacific) เป็นหน่วยบัญชาการระดับยุทธบริเวณของกองทัพบกสหรัฐ มีพื้นที่ปฏิบัติการอยู่ในมหาสมุทรแปซิฟิกจนถึงมหาสมุทรอินเดีย ทำหน้าที่ส่งกำลังทางบกให้แก่หน่วยบัญชาการภาคอินโดแปซิฟิก กองบัญชาการทัพบกภาคแปซิฟิกตั้งอยู่ที่เกาะฮาวาย แม่ทัพบกภาคแปซิฟิกเป็นนายทหารชั้นยศพลเอก
ทัพบกภาคแปซิฟิกเคยมีส่วนร่วมในสงครามโลกครั้งที่สอง โดยปฏิบัติหน้าที่ในการทัพฟิลิปปินส์และการทัพนิวกินีต่อการรุกรานของกองทัพจักรวรรดิญี่ปุ่น นอกจากนี้ยังมีส่วนร่วมในสงครามเกาหลี และสงครามเวียดนาม
อานยา วิลเลียมส์
อานยา วิลเลียมส์ (Anya Williams; เกิด 8 ตุลาคม ค.ศ. 1980) เป็นนักการเมืองชาวหมู่เกาะเติกส์และเคคอส ซึ่งปัจจุบันดำรงตำแหน่งรองผู้ว่าการหมู่เกาะเติกส์และเคคอสตั้งแต่วันที่ 15 ตุลาคม ค.ศ. 2012
วิลเลียมส์ได้รับวิทยาศาสตรมหาบัณฑิตสาขาการบัญชีจากมหาวิทยาลัยนานาชาติฟลอริดา เคยทำงานเป็นปลัดกระทรวงในกระทรวงการคลังของรัฐบาล
วิลเลียมส์เกิดเมื่อวันที่ 8 ตุลาคม ค.ศ. 1980 ณ เกาะแกรนด์เติกส์ รัฐมนตรีกระทรวงการต่างประเทศและเครือจักรภพ William Hague แต่งตั้งวิลเลียมส์ให้ดำรงตำแหน่งโดยมีผลตั้งแต่วันที่ 15 ตุลาคม ค.ศ. 2012
สถานีโทรทัศน์ประชาชนฟิลิปปินส์
สถานีโทรทัศน์ประชาชนฟิลิปปินส์ (อังกฤษ:People's Television Network, Inc.)  (ฟิลิปิโน:Telebisyon ng Bayan) อักษรย่อ PTV เป็นสถานีโทรทัศน์ในการกำกับของรัฐบาลฟิลิปปินส์ ผ่าน สำนักงานประชาสัมพันธ์ ขึ้นตรงต่อ สำนักงานประธานาธิบดี (ลักษณะหน่วยงานนี้เทียบเท่ากับกรมประชาสัมพันธ์ ของประเทศไทย) มีสถานะเป็นสถานีวิทยุโทรทัศน์แห่งชาติของประเทศฟิลิปปินส์
พีทีวีมีสำนักงาน สถานีส่ง และห้องส่งตั้งอยู่ที่บรอดแคสต์คอมเพล็กซ์ ถนนวิซายาส ดิลิมัน เกซอนซิตี
ประวัติ
พีทีวีจัดตั้งขึ้นเมื่อวันที่ 2 กุมภาพันธ์ พ.ศ. 2517 ในชื่อ "สถานีโทรทัศน์รัฐบาล" (Goverment Television) ขึ้นตรงต่อศูนย์ผลิตรายการแห่งชาติ (National Media Production Center) ตามดำริของนายฟรานซิสโก ทาทัต รัฐมนตรีกระทรวงข้อมูลข่าวสารในสมัยประธานาธิบดีเฟอร์ดินานด์ มาร์กอส ส่งสัญญาณภาพออกอากาศผ่านระบบวีเอชเอฟ ภาพขาวดำ ช่องสัญญาณที่ 4 ในกรุงมะนิลา
จีทีวีเปลี่ยนชื่อเป็น มาฮาลิกาบอรดแคสติงซิสเทม (Maharlika Broadcasting System) ในช่วงที่นาย เกรโกริโอ เซนดานา เข้ารับตำแหน่งรัฐมนตรีกระทรวงข้อมูลข่าวสารแทนนายฟรานซิสโก และเปลี่ยนการออกอากาศเป็นระบบโทรทัศน์สี แต่ยังคงส่งออกอากาศระบบวีเอชเอฟช่องที่ 4 เช่นเดิม พร้อมกับขยายโครงข่ายออกไปทั่วประเทศ โดยมีหนึ่งในสองสถานีในเซบู และ บาโคลอด ทีก่อนหน้านั้นเป็นสถานีของเอบีเอส-ซีบีเอ็น ในช่วงก่อนยุคมาร์กอส
เอ็มบีเอสถูกเปลี่ยนชื่อเป็น สถานีโทรทัศน์ประชาชนฟิลิปปินส์ ในช่วงเดียวกันกับที่มีการปฏิวัติพลังประชาชน โค่นล้มรัฐบาลมาร์กอสโดยการนำของนางคอราซอน อากีโน ในปี พ.ศ. 2529 โดยเอ็มบีเอสถูกนายทหารที่สนับสนุนนางอากีโนและประชาชนผู้สนับสนุนนางอากีโน  เข้ายึดครองไว้ ก่อนที่นางอากีโนในฐานะประธานาธิบดีจะมีการตรารัฐบัญญัติแปลงสภาพพีทีวีเป็นรัฐวิสาหกิจ เมื่อวันที่ 26 มีนาคม พ.ศ. 2535  และพีทีวีเริ่มใช้ดาวเทียมปาลาปา ของอินโดนีเซีย ในการถ่ายทอดสัญญาณจากสถานีแม่ข่ายกรุงมะนิลาไปยังสถานีลูกข่ายทั่วประเทศ ทำให้พีทีวีมีสถานีลูกข่าย 32 สถานีทั่วประเทศ  ครอบคบุมประชากรในประเทศฟิลิปปินส์ทั้งหมด 85 เปอร์เซ็นต์ของประชากรฟิลิปิปนส์ทั้งประเทศ
พีทีวี่เปลี่ยนชื่อเป็น เนชั่นแนลบอรดแคสติงเน็ตเวิร์ก (National Broadcasting Network) ตามนโยบายของประธานาธิบดี กลอเรีย มาคาปากัล อาร์โรโย เมื่อวันที่ 16 กรกฎาคม พ.ศ. 2544 เพื่อให้เป็นสถานีโทรทัศน์แห่งชาติ ทำหน้าที่บริการข่าวสารภาครัฐ และนำเสนอรายการที่เป็นประโยชน์ต่อประชาชนฟิลิปปินส์
เอ็นบีเอ็นได้ทดลองออกอากาศโทรทัศน์ภาคพื้นดินระบบดิจิทัล โดยใช้ระบบISDB-T ซึ่งเป็นระบบของญี่ปุ่น ผ่านทางช่องยูเอชเอฟที่ 48
เอ็นบีเอ็นได้เปลี่ยนชื่อกลับไปเป็น สถานีโทรทัศน์ประชาชนฟิลิปปินส์ เมื่อเดือนเมษายน พ.ศ. 2554 ตามดำริของประธานาธิบดีเบนิกโน อากีโนที่ 3 และมีการปรับสภาพองค์กรครั้งใหญ่ในสองปีต่อมา พ.ศ. 2556 เพื่อให้สามารถแข่งขันกับสถานีโทรทัศน์เอกชนได้ เช่น เพิ่มกำลังส่งเครื่องส่งเพื่อให้สามารถส่งออกอากาศได้ชัดเจนยิ่งขึ้น  พร้อมเครื่องมือและอุปกรณ์ที่ทันสมัยในสำนักงานที่เกซอนซิตี
กีฬาเทควันโดในโอลิมปิกเยาวชนฤดูร้อน 2014
ประเทศที่เข้าร่วมแข่งขัน
ดังต่อไปนี้:
ฮอไรซัน (ภาพยนตร์)
ฮอไรซัน (อังกฤษ: Horizon: Part I) เป็น ภาพยนตร์แนวมหากาพย์ตะวันตก เรื่องใหม่ของอเมริกาที่ร่วมเขียนบท ผลิต กำกับและนำแสดงโดย เควิน คอสต์เนอร์ นำแสดงโดย เซียนนา มิลเลอร์, แซม เวิร์ธธิงตัน, ลุค วิลสัน, จีโอวานนี่ ริบิซี่ และ โทมัส เฮเดน เชิร์ช โดยภาคต่อทั้งหมดอีก 3 ภาคก็ได้รับไฟเขียวเช่นกัน โดยภาพยนตร์ทั้ง 4 เรื่องจะถูกเรียกว่า Horizon: An American Saga โดยภาพยนตร์นั้นได้เริ่มถ่ายทำในเดือนสิงหาคม และสิ้นสุดในเดือนพฤศจิกายน 2565
ภาคต่อ ฮอไรซั่น ภาค 2 (อังกฤษ: Horizon: Part II) สิ้นสุดการถ่ายทำในเดือนมิถุนายน 2566
เรื่องย่อ
เรื่องราวเกิดขึ้นในช่วงก่อนและหลัง สงครามกลางเมืองอเมริกา ซึ่งแสดงถึงการขยายตัวทางตะวันตกของอเมริกา ประสบการณ์ผ่านสายตาของหลายตัวละคร การเดินทางครั้งยิ่งใหญ่เต็มไปด้วยอันตรายและอุบายตั้งแต่การโจมตีอย่างต่อเนื่องของปัจจัยทางธรรมชาติ ไปจนถึงการมีปฏิสัมพันธ์กับชนพื้นเมืองที่อาศัยอยู่บนแผ่นดินต่าง ๆ และความมุ่งมั่นและความโหดเหี้ยมหลายครั้งของผู้ที่ต้องการตั้งถิ่นฐานสำหรับอเมริกันชน
งานสร้าง
มีการประกาศในเดือนมกราคม พ.ศ. 2565 ว่า เควิน คอสต์เนอร์ ถูกกำหนดให้กำกับและอำนวยการสร้างภาพยนตร์เรื่องนี้ ซึ่งเป็นโปรเจ็กต์ที่เขาหลงใหลนอกเหนือจากการแสดงนำ เริ่มฉายในเดือนกุมภาพันธ์ ในเดือนเมษายน วอร์เนอร์บราเธอส์ และ นิวไลน์ซินีมา ธุรกิจภาพยนตร์ และกำลังมองหานักแสดงมากกว่า 170 บทบาทที่พูดได้ ในเดือนสิงหาคม เซียนนา มิลเลอร์, แซม เวิร์ธธิงตัน, เจมี แคมป์เบลล์ โบเวอร์, ลุค วิลสัน, โทมัส ฮาเดน เชิร์ช, เจน่า มาโลน, อเลฮานโดร เอดดา, ทาทันกา มีนส์ และ ไมเคิล รูเกอร์ ร่วมแสดงในภาพยนตร์เรื่องนี้  อิซาเบล เฟอร์แมน, เอลล่า ฮันท์, เจฟฟ์ ฟาเฮย์ และ ทอม เพย์น จะเป็นหนึ่งในการประกาศคัดเลือกนักแสดงจำนวนมากตลอดเดือนกันยายน    ในเดือนตุลาคม วิล แพ็ทตัน, Owen Crow Shoe และ Danny Huston ได้ถูกเพิ่มเข้ามาในทีมนักแสดง
การถ่ายทำภาคแรกเริ่มในวันที่ 29 สิงหาคม พ.ศ. 2565 ทางตอนใต้ของ ยูทาห์ และสิ้นสุดในเดือนพฤศจิกายนปีเดียวกัน
ภาคต่อ
ในเดือนมิถุนายน พ.ศ. 2565 คอสต์เนอร์กล่าวว่าเขาวางแผนที่จะสร้างภาพยนตร์ ฮอไรซัน ทั้งหมดสี่เรื่อง โดยถ่าย ทำแบบสลับกัน ในเดือนพฤศจิกายน พ.ศ. 2565 คอสต์เนอร์ยืนยันว่าภาพยนตร์เรื่องแรกเสร็จสิ้นแล้ว และภาพยนตร์เรื่องที่สองได้รับไฟเขียว โดยมีกำหนดถ่ายทำในฤดูใบไม้ผลิ พ.ศ. 2566 การผลิตภาพยนตร์เรื่องที่สองเริ่มขึ้นในเดือนเมษายน 2023 โดยมี กลินน์ เทอร์แมน, แคธลีน ควินแลน และ จีโอวานนี่ ริบิชี่ ร่วมกับนักแสดงซึ่งดำเนินการถ่ายทำต่อจากภาพยนตร์เรื่องแรก ขณะที่ผู้กำกับภาพ เจ. ไมเคิล มูโร, ผู้ออกแบบงานสร้าง ดีเร็ก อาร์. ฮิลล์, ผู้ตัดต่อ มิกลอส ไรท์ และผู้ออกแบบเครื่องแต่งกาย ลิซ่า โลวาส ก็กลับมาเช่นกัน
อ้างอิง
<references group="" responsive="1">
อิกิเก
อิกิเก (Iquique) เป็นเมืองท่าในประเทศชิลี และเป็นเทศบาลทางตอนเหนือของประเทศชิลี เป็นเมืองหลักของแคว้นตาราปากาและจังหวัดอิกิเก เมืองตั้งอยู่บนชายฝั่งมหาสมุทรแปซิฟิก ทางตะวันตกของปัมปาเดลตามารูกัล ซึ่งเป็นส่วนหนึ่งของทะเลทรายอาตากามา เมืองมีประชากร 191,468 คนจากการสำรวจสำมะโนประชากร 2017 เมืองพัฒนามาจากยุครุ่งเรืองของการทำเหมืองดินประสิวในทะเลทรายอาตากามา ในช่วงศตวรรษที่ 19
เดิมเป็นเมืองของประเทศเปรู ต่อมาถูกชิลียึดครองโดยเป็นผลจากสงครามแปซิฟิก (ค.ศ. 1879–1883)
นิวอัมสเตอร์ดัม (จังหวัดสมุทรปราการ)
นิวอัมสเตอร์ดัม (New Amsterdam) ในอดีตเคยเป็นสถานีการค้าของชาวฮอลันดาที่ปากแม่น้ำเจ้าพระยาในสมัยกรุงศรีอยุธยา มีลักษณะเป็นคลังสินค้าและท่าเรือขนถ่ายสินค้า ปัจจุบันตั้งอยู่ใน หมู่ 1 ซอยสุขสวัสดิ์ 55 ถนนสุขสวัสดิ์ ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ สภาพในปัจจุบันไม่หลงเหลือสิ่งก่อสร้าง เป็นที่อยู่อาศัย
ประวัติ
ชาวฮอลันดาได้เข้ามาค้าขายกับไทยในสมัยของสมเด็จพระเอกาทศรถ พ่อค้าที่มีความดีความชอบกับทางราชการแผ่นดินหลายอย่าง สมเด็จพระเอกาทศรถจึงได้ทรงพระราชทานที่ดินบริเวณเหนือคลองปลากด ใช้เป็นที่ตั้งคลังสินค้าและเป็นที่อาศัยของเจ้าหน้าที่เป็นสถานที่งดงามและมีเครื่องใช้ที่จําเป็นและทันสมัย จนถึงกับมีการยกย่องในหมู่ชาวฮอลันดาว่าเป็นเมือง "นิวอัมสเตอร์ดัม" (New Amsterdam)
มีบันทึกที่กล่าวถึงนิวอัมสเตอร์ดัมของชาวต่างประเทศหลายรายที่เดินทางเข้ามาตามลำน้ำเจ้าพระยา อย่างเช่น
เอ็งเงิลแบร์ท เค็มพ์เฟอร์ นายแพทย์ชาวเยอรมัน ซึ่งเข้ามากรุงศรีอยุธยากับคณะทูตฮอลันดาใน พ.ศ. 2223 ในสมัยพระเพทราชา ได้บันทึกถึงช่วงมาถึงปากแม่น้ำเจ้าพระยาไว้ว่า
บันทึกการเดินทางของเรือดีไลต์ โดย กัปตันจอห์น สมิท ในภารกิจของบริษัทอินเดียตะวันออกของอังกฤษ ซึ่งเดินทางมาจากประเทศจีนว่า
บันทึกของคณะสงฆ์ไทยที่เดินทางจากกรุงศรีอยุธยาไปลังกาทวีปใน พ.ศ. 2294 สมัยพระเจ้าอยู่หัวบรมโกศ ได้บันทึกไว้ว่า
หลังการเสียกรุงศรีอยุธยา ทั้งเมืองสมุทรปราการและเมืองนิวอัมส์เตอร์ดัมได้ถูกกองทัพพม่าทำลาย จนไม่มีผู้อาศัย ในสมัยกรุงธนบุรีมีการรื้ออิฐจากนิวอัมสเตอร์ดัมที่ถูกทิ้งร้างมาสร้างกรุงธนบุรี อีกทั้งบริเวณนั้นก็เป็นคุ้งน้ำเจ้าพระยาที่ถูกน้ำพุ่งเซาะ ตลิ่งพังลงน้ำไปทุกปี ตึกวิลันดาและนิวอัมสเตอร์ดัมก็คงจมลงไปอยู่ก้นแม่น้ำเจ้าพระยาทั้งหมด ไม่เหลือร่องรอยไว้ให้คนรุ่นหลังได้เห็นแล้ว เฮนรี เบอร์นี ทูตอังกฤษที่เข้ามาในสมัยรัชกาลที่ 3 ได้กล่าวว่า ตึกวิลันดาที่บางปลากดได้พังทลายลงน้ำ
จากการสำรวจบ้างก็คาดว่าคงอยู่แถวบริษัทกระจกไทยอาซาฮี ที่ปากคลองบางปลากด
อาคาร
จากการศึกษาเปรียบเทียบกับสภาพของสถานีการค้าของฮอลันดาที่พระนครศรีอยุธยาที่สร้างในสมัยพระเจ้าปราสาททอง อาคารเหล่านี้ประกอบด้วยโรงเก็บสินค้า ห้องอยู่อาศัย ห้องโถงต่าง ๆ และหอสังเกตการณ์เดินเรือ สภาพของสถานีสินค้าของฮอลันดาบริเวณปากน้ำจึงไม่น่าจะต่างกันมากมายนัก จนถึงสมัยสมเด็จพระนารายณ์มหาราช พระยาวิไชเยนทร์ (คอนสแตนติน ฟอลคอน) อัครมหาเสนาบดีผู้รับใช้พระเจ้ากรุงฝรั่งเศสอย่างเต็มที่ ได้กีดกันการค้าของฮอลันดาจนต้องย้ายฐานออกไปจากกรุงสยามไปพักหนึ่ง ภายหลังเมื่อการค้ากับเมืองสยามลดน้อยลงจึงทอดทิ้งคลังสินค้าและชุมชนบริเวณนี้ไป จนปัจจุบันไม่พบร่องรอยหลักฐานหลงเหลืออยู่
จากบันทึกของเอ็งเงิลแบร์ท เค็มพ์เฟอร์ บันทึกไว้ด้วยว่า โกดังสินค้าและสำนักงานของนิวอัมสเตอร์ดัมนี้สร้างด้วยไม้ไผ่ แต่ในบันทึกของคณะสงฆ์ในอีก 61 ปีต่อมา บอกว่าเป็นตึกวิลันดา จึงสันนิษฐานว่าคงสร้างเป็นอาคารถาวรภายหลัง
กีฬาเทนนิสในโอลิมปิกเยาวชนฤดูร้อน 2014
กีฬาเทนนิสในโอลิมปิกเยาวชนฤดูร้อน 2014 เป็นการแข่งขันกีฬาเทนนิสในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-24 สิงหาคม ค.ศ. 2014 โดยได้จัดขึ้นที่สนาม Nanjing Sport Institute ซึ่งการแข่งขันกีฬาเทนนิสครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 1 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
ปีแยร์ เบซีเย
ปีแยร์ เอเตียน เบซีเย (Pierre Étienne Bézier, IPA: [pjɛʁ etjɛn bezje], 1 กันยายน ค.ศ. 1910 – 25 พฤศจิกายน ค.ศ. 1999 ) เป็นวิศวกรชาวฝรั่งเศส ผู้ถือสิทธิบัตรในเส้นโค้งเบซีเย และ พื้นผิวเบซีเย ที่นิยมใช้ในระบบ CAD และ คอมพิวเตอร์กราฟิกส์ในปัจจุบัน
ชีวประวัติ
เขาทำงานให้กับบริษัทเรอโน (Renault) ตั้งแต่ปี 1933 ถึง 1975 และพัฒนาระบบ CAD/ CAM ที่เรียกว่า UNISURF
ตั้งแต่ปี 1968 ถึง 1979 เขาเป็นศาสตราจารย์ที่ Conservatoire national des arts et métiers
ฟรันทซ์ กริลพาร์ทเซอร์
ฟรันทซ์ เซราฟีคุส กริลพาร์ทเซอร์ (Franz Seraphicus Grillparzer) เป็นนักเขียนชาวออสเตรีย ได้รับการนับถือเป็นผู้นำของนักเขียนบทละครของออสเตรียในคริสต์ศตวรรษที่ 19 มีการนำบทละครของเขาไปแสดงหลายครั้งที่โรงละครบวร์คเทอาเทอร์ในกรุงเวียนนา นอกจากนี้ เขายังเป็นผู้แต่งบทไว้อาลัยในงานศพของเบทโฮเฟิน
ประวัติ
ฟรันทซ์ กริลพาร์ทเซอร์ เกิดในกรุงเวียนนา บิดาของเขาเป็นทนายความที่ไม่ประสบความสำเร็จ ส่วนมารดาของเขาก็เป็นโรคประสาท เดิมทีแล้ว บิดาต้องการให้เด็กชายฟรันทซ์เป็นนักกฎหมาย ฟรันทซ์จึงเข้าศึกษานิติศาสตร์ที่มหาวิทยาลัยเวียนนาในปี 1807 ซึ่งในสองปีถัดมา บิดาของเขาก็เสียชีวิตและทำให้ครอบครัวอยู่ในสถานการณ์ยากเข็ญ เมื่อเขาสำเร็จการศึกษาในปี 1811 ฟรันทซ์ก็ทำงานเป็นครูกวดวิชาให้แก่ครอบครัวขุนนาง
ในปี 1813 เขาก็เข้ารับราชการในตำแหน่งเจ้าพนักงานคลัง ต่อมาในปี 1821 เขาโอนย้ายไปรับราชการในตำแหน่งที่หอสมุดหลวง แต่ไม่สามารถปรับตัวเข้ากับที่นี่ได้ จึงย้ายกลับมาที่คลังจักรวรรดิตามเดิม ต่อมาในปี 1832 เขาได้รับตำแหน่งผู้อำนวยการกองสารบรรณของคลังจักรวรรดิ และดำรงตำแหน่งนี้จนเกษียณราชการในปี 1856
อ้างอิง
17911872
แบปทิสต์
นิกายแบปทิสต์ (ศัพท์ราชบัณฑิตยสถาน) หรือ แบ๊บติสต์ (ศัพท์โปรเตสแตนต์) (Baptists) เป็นนิกายในศาสนาคริสต์ฝ่ายโปรเตสแตนต์ ชื่อของนิกายนี้มาจากหลักปฏิบัติที่ปฏิเสธการทำพิธีบัพติศมาแก่ทารก แต่ยอมรับเฉพาะพิธีบัพติศมาแก่ผู้เชื่อเท่านั้น
คณะแบปทิสต์กำเนิดขึ้นในระหว่างการปฏิรูปศาสนาฝ่ายโปรเตสแตนต์ในประเทศอังกฤษราวคริสต์ศตวรรษที่ 17 จากนั้นจึงแพร่ไปทั่วยุโรปเหนือ และทวีปอื่น ๆ ตามลำดับ
ในปี ค.ศ. 2008 พันธมิตรแบปทิสต์โลกรายงานว่ามีสมาชิกอยู่ทั้งสิ้นกว่า 41 ล้านคน และมีคริสตจักรกว่า 150,000 แห่งในสังกัด
อักษรไทน้อย
อักษรไทน้อย (บ้างครั้งสะกดเป็น ไทยน้อย) อีสานเรียก โตไทน้อย หรือ ประเทศลาวเรียก อักษรลาวบูราณ หรือเรียกอย่างไม่เป็นทางการว่า อักษรอีสาน เป็นอักษรตระกูลพราหมีที่เคยใช้งานในประเทศลาวและภาคอีสาน นับตั้งแต่ประมาณ ค.ศ. 1500 อักษรลาวในปัจจุบันสืบทอดโดยตรงจากอักษรนี้และยังคงรักษารูปร่างอักษรแบบง่าย ๆ อักษรนี้ส่วนใหญ่เลิกใช้ในภาคอีสานของประเทศไทย เนื่องจากนโยบายการแผลงเป็นไทยของรัฐบาลไทยที่กำหนดใช้วัฒนธรรมไทยถิ่นกลาง เช่นอักษรไทยทั่วประเทศ
พยัญชนะต้น
พยัญชนะต้นอักษรไทน้อย ประกอบด้วยพยัญชนะทั้งหมด 27 ตัว ดังนี้
พยัญชนะประสม
พยัญชนะประสมอักษรไทน้อย คือพยัญชนะต้นที่ประกอบด้วยตัวอักษร 2 ตัวมาประสมกัน (ตัว ห นำในภาษาไทย) ประกอบด้วยพยัญชนะทั้งหมด 6 ตัว ดังนี้
ตัวสะกด
ตัวสะกดอักษรไทน้อย คือพยัญชนะที่วางไว้ที่ตำแหน่งหลังสุด ใช้เป็นตัวสะกด ประกอบด้วยพยัญชนะทั้งหมด 11 ตัว แบ่งได้เป็น 8 มาตราตัวสะกด ดังนี้
สระ
สระอักษรไทน้อย ประกอบด้วยสระะทั้งหมด 29 ตัว ดังนี้
เสียงวรรณยุกต์
ภาษาไทยถิ่นอีสานมีระดับเสียงวรรณยุกต์ 6 ระดับ คือ สามัญ เอก โท ตรี ตรีเพี้ยน และจัตวา ระดับเสียงจะแตกต่างกัน ไปตามชนพื้นเมืองของผู้พูดและที่ตั้งทางภูมิศาสตร์ ส่วนรูปวรรณยุกต์ที่ปรากฏการใช้พบว่ามีอยู่ 2 รูป คือ รูปเอก กับ รูปโท
ยูนิโคด
มีการพยายามตั้งรหัสอักษรไทน้อยลงไปในยูนิโคด
กฎของเคียร์ชฮ็อฟ
กฎของเคียร์ชฮ็อฟ หมายถึงกฎทางฟิสิกส์ที่ถูกคิดค้นโดยกุสทัฟ เคียร์ชฮ็อฟ อาจหมายถึง
อ็อลกา เอิลเคิร์ส
อ็อลกา เอิลเคิร์ส (Olga Oelkers; 21 พฤษภาคม ค.ศ. 1887 – 10 มกราคม ค.ศ. 1969) เป็นนักกีฬาฟันดาบชาวเยอรมัน อ็อลกาได้รับรางวัลเหรียญทองแดงจากการแข่งขันประเภทเดี่ยวในการแข่งขันโอลิมปิกฤดูร้อน 1928
เดริก ลู้ก
เดริก นาแทเนียล ลู้ก (Derek Nathanial Luke; เกิด 24 เมษายน พ.ศ. 2517) เป็นนักแสดงชาวอเมริกัน เขาได้รับรางวัล Independent Spirit Award จากผลงานการแสดงบนจอใหญ่ในภาพยนตร์เรื่อง Antwone Fisher ปี ค.ศ. 2002 กำกับและอำนวยการสร้างโดย Denzel Washington ลู้กรับบทเป็น Gabe Jones ใน Captain America: The First Avenger เขาเป็นที่รู้จักกันดีในบทบาทของเขาในฐานะ Kevin Porter ในซีรีส์ดั้งเดิมของ Netflix เรื่อง 13 Reasons Why
การรุกเวียนนา
การรุกเวียนนา เปิดฉากด้วยแนวรบยูเครนที่ 2 และ แนวรบยูเครนที่ 3 ในคำสั่งในการเข้ายึดกรุงเวียนนา ประเทศออสเตรียการรุกเริ่มขึ้นในวันที่ 2–13 เมษายน 1945
โซเวียตได้กำหนดเมืองไว้ภายใต้การโอบล้อม ได้เผชิญหน้ากับกองทัพน้อยยานเกราะเพียงหน่วยเดียว ภายหลังการต่อสู้บนท้องถนนไม่กี่วัน ฝ่ายป้องกันก็ได้ทำลายสะพานข้ามแม่น้ำดานูบทั้งหมดเหลือเพียงสองแห่งและหน่วยยานเกราะพันเซอร์ก็ได้หลบหนีจากการโอบล้อม การเข้ามาของโซเวียตได้ทำลายเมืองอันเก่าแก่ และกระทำการอันโหดร้ายต่อพลเรือนเป็นอย่างมาก สตาลินได้อนุมัติในการฟื้นฟูออสเตรียในฐานะประเทศเอกราช
กีฬาไตรกีฬาในโอลิมปิกเยาวชนฤดูร้อน 2014
กีฬาไตรกีฬาในโอลิมปิกเยาวชนฤดูร้อน 2014 เป็นการแข่งขันกีฬาไตรกีฬาในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Xuanwu Lake ซึ่งการแข่งขันกีฬาไตรกีฬาครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน 64 คน จาก 39 ประเทศ
ประเทศที่เข้าร่วมแข่งขัน
ดังต่อไปนี้:
การวางนัยทั่วไป
การวางนัยทั่วไป (Generalization) เป็นภาวะนามธรรมรูปแบบหนึ่ง ซึ่งเป็นการนำคุณสมบัติที่กรณีเฉพาะแต่ละกรณีมีร่วมกันมาสร้างเป็นมโนทัศน์หรือคำกล่าวอ้างทั่วไป การวางนัยทั่วไปคือการกล่าวว่าในโดเมนหรือเซตของสมาชิกบางอย่าง สมาชิกเหล่านั้นมีคุณสมบัติร่วมกันอย่างน้อยหนึ่งประการ (แบบจำลองความคิดจึงถูกสร้างขึ้นมา) ดังนั้น การวางนัยทั่วไปเป็นรากฐานที่สำคัญของการให้เหตุผลแบบนิรนัยที่สมเหตุสมผลทั้งหมด โดยเฉพาะในวิชาตรรกศาสตร์ คณิตศาสตร์ และวิทยาศาสตร์ ซึ่งกระบวนการพิสูจน์เป็นสิ่งที่จำเป็นในการตัดสินว่านัยทั่วไปข้อหนึ่งใช้ได้จริงกับสถานการณ์ที่ได้มาหรือไม่
การวางนัยทั่วไปมีการประยุกต์ใช้ในหลายสาขาวิชาทึ่เชื่อมโยงกัน และอาจมีความหมายที่แคบลงในบริบทเฉพาะทาง (เช่น เรียกว่าการแผ่ขยายในจิตวิทยา และการแผ่ขยาย (generalization (learning)) ในการเรียน)
โดยทั่วไป สมมุติมโนทัศน์ A และ B ซึ่งเกี่ยวข้องกัน A เป็น "นัยทั่วไป" ของ B (หรือ B เป็นกรณีพิเศษ (Special case) ของ A) ก็ต่อเมื่อทั้งสองมีคุณสมบัติดังนี้:
ตัวอย่างเช่น สัตว์ เป็นนัยทั่วไปของ สัตว์ปีก เพราะสัตว์ปีกทุกตัวเป็นสัตว์ แต่สัตว์บางตัวไม่ใช่สัตว์ปีก (เช่นสุนัข)
คำจ่ากลุ่มและคำลูกกลุ่ม
ความเชื่อมโยงระหว่างการวางนัยทั่วไปและการวางนัยเฉพาะเจาะจง (specialization/particularization) ถูกสะท้อนไว้ในคำตรงข้ามกันคือคำว่าคำจ่ากลุ่มและคำลูกกลุ่ม (hypernym and hyponym) คำจ่ากลุ่มในฐานะสามัญ (generic antecedents) หมายถึงกลุ่มหรือคลาสของสิ่งที่ถูกจัดลำดับไว้ให้เท่ากันเช่นคำว่าต้นไม้ซึ่งหมายถึงสิ่งที่ถูกจัดลำดับไว้ให้เท่ากันเช่นต้นท้อกับต้นโอ๊ก และคำว่าเรือซึ่งหมายถึงสิ่งที่ถูกจัดลำดับไว้ให้เท่ากันเช่นเรือลาดตระเวนกับเรือเดินสมุทรไอน้ำ (Steamship) ในทางตรงกันข้ามคำลูกกลุ่มหมายถึงสิ่งที่มีอยู่ในสามัญเช่นต้นท้อกับต้นโอ๊กซึ่งมีอยู่ในต้นไม้ และเรือลาดตระเวนกับเรือจักรไอน้ำซึ่งมีอยู่ในเรือ คำจ่ากลุ่มอยู่เหนือกว่า (superordinate) คำลูกกลุ่มและคำลูกกลุ่มอยู่ใต้ (subordinate) คำจ่ากลุ่ม
การวางนัยทั่วไปทางชีววิทยา
สัตว์คือนัยทั่วไปของสัตว์เลี้ยงลูกด้วยน้ำนม สัตว์ปีก ปลา สัตว์สะเทินน้ำสะเทินบกและสัตว์เลื้อยคลาน
การวางนัยทั่วไปข้อมูลเชิงภูมิพื้นที่ของแผนที่
การวางนัยทั่วไปหรือการลดรายละเอียดมีประวัติในการทำแผนที่ที่ยาวนานในฐานะศิลปะของการทำแผนที่ซึ่งมีมาตราส่วนและหน้าที่ที่ต่างกัน การลดรายละเอียดแผนที่ (Cartographic generalization) เป็นกระบวนการเลือกและแทนสารสนเทศของแผนที่เพื่อปรับเปลี่ยนตามอัตราส่วนของสื่อกลางที่ใช้แสดงแผนที่ เพราะฉะนั้นแผนที่ทุกแผ่นถูกลดรายละเอียดในระดับใดระดับหนึ่งเพื่อให้เข้ากับเกณฑ์ของสื่อที่แสดง ซึ่งรวมไปถึงแผนที่มาตราส่วนเล็กที่ไม่สามารถถ่ายทอดรายละเอียดของโลกจริงได้ทั้งหมด ผลก็คือนักเขียนแผนที่จำเป็นต้องตัดสินใจและปรับเปลี่ยนเนื้อหาในแผนที่ของพวกเขาเพื่อเขียนแผนที่ที่เหมาะสมและเป็นประโยชน์สำหรับการถ่ายทอดภูมิสารสนเทศเชิงพื้นที่ (Geographic data and information) ภายในตัวแทนโลกจริงของพวกเขา
การลดรายละเอียดขึ้นอยู่กับบริบทเฉพาะ นั่นก็คือแผนที่ซึ่งถูกลดรายละเอียดอย่างถูกต้องเป็นแผนที่ที่ให้ความสำคัญกับองค์ประกอบของแผนที่ซึ่งสำคัญที่สุดและยังสามารถแทนโลกจริงในวิธีที่สัตย์ซื่อและสามารถจำได้มากที่สุดในเวลาเดียวกัน ระดับของรายละเอียดและความสำคัญของสิ่งที่หลงเหลืออยู่บนแผนที่จะต้องมีน้ำหนักมากกว่าสิ่งที่ถูกลดรายละเอียดไปเพื่อรักษาคุณลักษณะที่ทำให้แผนที่ยังมีประโยชน์และสำคัญอยู่
Nicotiana benthamiana
Nicotiana benthamiana (ชื่ออย่างไม่เป็นทางการ benth, benthi หรือ ยาสูบใบเล็ก ) เป็นชนิดพันธุ์ของพืชพื้นเมืองในทวีปออสเตรเลียในสกุล Nicotiana เป็นชนิดพันธุ์ที่ใกล้ชิดกับยาสูบ
ชื่อพ้องสำหรับชนิดพันธุ์นี้คือ Nicotiana suaveolens var. Cordifolia ซึ่งได้รับการอธิบายโดยจอร์จ เบนแทม (George Bentham) นักพฤกษศาสตร์ชาวอังกฤษในหนังสือ Flora Australiensis ในปี ค.ศ. 1868 ชื่อได้ถูกเปลี่ยนเป็น Nicotiana benthamiana โดยกาเรล โดมิน (Karel Domin) นักพฤกษศาสตร์ชาวเช็กในหนังสือ Bibliotheca Botanica ในปี ค.ศ.1929 เพื่อเป็นเกียรติแก่เบนแทมผู้เขียนคำอธิบายเดิม
ประวัติ
ชาวออสเตรเลียใช้พืชชนิดนี้เป็นยากระตุ้น จากการมีส่วนประกอบของนิโคตินและแอลคาลอยด์อื่น ๆ ก่อนที่จะมีการเริ่มใช้พืชยาสูบ (N. tabacum และ N. rustica) ในเชิงพาณิชย์ ชื่อในภาษาของชาวออสเตรเลียพื้นเมืองได้แก่ tjuntiwari, muntju และอื่น ๆ พืชชนิดนี้ถูกเก็บรวบรวมครั้งแรกบนชายฝั่งทางเหนือของออสเตรเลียโดยเบนจามิน บิเนา (Benjamin Bynoe) ในการเดินทางสำรวจของเรือบีเกิล (HMS Beagle) ในปี ค.ศ. 1837
คำอธิบาย
พืชล้มลุกชนิดนี้พบได้ในบริเวณโขดหินบนเนินเขาและหน้าผาตลอดภาคเหนือของออสเตรเลีย ที่ความสูงและถิ่นอาศัยหลากหลาย ลักษณะลำต้นตั้งตรงและสูงได้ถึง 1.5 เมตร (59.1 นิ้ว) แผ่ขยายทรงพุ่มได้ไม่เกิน 200 มิลลิเมตร (7.9 นิ้ว) ดอกมีสีขาว
การใช้ในงานวิจัย
N. benthamiana ถูกใช้เป็นสิ่งมีชีวิตต้นแบบในการวิจัยพืช ตัวอย่างเช่น ใบค่อนข้างบอบบางซึ่งอาจทำให้ใบช้ำเพื่อในการทดลองการสังเคราะห์เอทิลีน เอทิลีนเป็นฮอร์โมนพืชที่หลั่งออกมาหลังจากพืชได้รับบาดเจ็บ ซึ่งสามารถวัดปริมาณของเอทิลีนที่ปล่อยออกมาได้โดยใช้เทคนิคแก๊สโครมาโทกราฟี เนื่องจากชนิดพันธุ์นี้สามารถติดเชื้อโรคพืชจำนวนมากได้ N. benthamiana จึงถูกนำมาใช้กันอย่างแพร่หลายในด้านไวรัสวิทยาพืช นอกจากนี้ยังเป็นพืชเป้าหมายที่ดีเยี่ยมสำหรับเทคนิคการแทรกซึมอะโกรแบคทีเรีย (agroinfiltration)
N. benthamiana มีสายพันธุ์ป่าจำนวนมากทั่วประเทศออสเตรเลีย และสายพันธุ์ในห้องปฏิบัติการเป็นสายพันธุ์ในสิ่งแวดล้อมสุดขั้วที่มีต้นกำเนิดมาจากประชากรที่ยังคงสงวนการกลายพันธุ์ที่ทำให้เอ็นไซม์ Rdr1 (RNA-dependent RNA polymerase 1) ทำงานลดลง (loss-of-function mutation) ทำให้พืชชนิดนี้มีความไวรับสูง (hypersusceptible) ต่อไวรัส
เทคโนโลยีชีวภาพ
N. benthamiana เป็นพืชสามัญที่ใช้สำหรับทำ "pharming" (การเกษตรเพื่อผลิตเภสัชภัณฑ์) สำหรับผลิตสารภูมิต้านทานโมโนโคลนและชีวสังเคราะห์โปรตีนผสม (recombinant proteins) อื่น ๆ ตัวอย่างเช่น ยา ZMapp ถูกผลิตขึ้นโดยใช้พืชชนิดนี้
การพัฒนาวัคซีนป้องกันโควิด-19
บริษัทเทคโนโลยีชีวภาพ Medicago ในเมืองควิเบก ประเทศแคนาดา ใช้ N. benthamiana เป็น "โรงงาน" เพื่อผลิตอนุภาคคล้ายไวรัส โดยใช้ระยะเวลาเพาะเลี้ยงสั้นเพียงไม่กี่วันและทำได้ในปริมาณมาก ทำให้สามารถผลิตวัคซีนโควิด-19 ที่มีศักยภาพได้อย่างรวดเร็ว
ในเดือนกุมภาพันธ์ พ.ศ. 2565 กระทรวงสาธารณสุขแคนาดา (Health Canada) อนุญาตให้วัคซีนโควิด-19 ชื่อ CoVLP (ชื่อทางการค้า Covifenz) ที่กระบวนการผลิตใช้ N. benthamiana ใช้ในการป้องกันการติดเชื้อ SARS-CoV-2 ในผู้ใหญ่อายุ 18 ถึง 64 ปี
กฎการแผ่รังสีความร้อนของเคียร์ชฮ็อฟ
กฎการแผ่รังสีความร้อนของเคียร์ชฮ็อฟ (Kirchhoffsches Strahlungsgesetz) เป็นกฎของการถ่ายเทความร้อน ที่เสนอโดยนักฟิสิกส์ชาวเยอรมัน กุสทัฟ เคียร์ชฮ็อฟ ในปี 1859 ใช้เพื่ออธิบายความสัมพันธ์ระหว่างสภาพเปล่งรังสี และ อัตราการดูดกลืนรังสีของวัตถุ
การแนะนำ
โดยทั่วไป แบบจำลองวัตถุดำ ที่ใช้ในการศึกษาด้านรังสีถือว่ามีอัตราส่วนการดูดกลืนแสงเท่ากับ 1 (\alpha=1) ในขณะที่อัตราส่วนการดูดกลืนแสงของวัตถุในความเป็นจริงจะมีค่าน้อยกว่า 1 แต่มากกว่า 0 (นั่นคือ 1>\alpha>0) กฎการแผ่รังสีความร้อนของเคียร์ชฮ็อฟให้ความสัมพันธ์ระหว่างความเปล่งรังสี และอัตราส่วนการดูดกลืนแสงของวัตถุจริง โดยค่าอัตราส่วนการดูดกลืนแสงเป็น
ในที่นี้ M คือความเปล่งรังสีของวัตถุ ส่วน M_b คือรังสีที่ปล่อยออกมาจากวัตถุดำที่อุณหภูมิเดียวกัน
และค่าสภาพเปล่งรังสี \epsilon จะได้เป็น
ดังนั้นจะได้ว่า
ดังนั้นภายใต้สภาวะสมดุลทางความร้อน อัตราส่วนการดูดกลืนของวัตถุต่อการแผ่รังสีความร้อนจะเท่ากับค่าการแผ่รังสีที่อุณหภูมิเดียวกัน
การเขียนแสดงในรูปต่าง ๆ
สำหรับสเปกตรัมในทิศทางหนึ่ง ๆ กฎการแผ่รังสีความร้อนของเคียร์ชฮ็อฟแสดงได้เป็น
โดย \theta คือมุมละติจูด \phi คือมุมลองจิจูด \lambda คือความยาวคลื่นของสเปกตรัม และ T คืออุณหภูมิ
สำหรับสเปกตรัมของบริเวณครึ่งทรงกลม กฎการแผ่รังสีความร้อนของเคียร์ชฮ็อฟเขียนได้เป็น
สมาชิกวุฒิสภาจังหวัดสงขลา
จังหวัดสงขลา มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 4 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสงขลามีจำนวนสมาชิกวุฒิสภาในการเลือกตั้งครั้งแรก จำนวน 4 คน คือ พันตำรวจเอก ไพจิตร ศรีคงคา สมพงษ์ สระกวี บุญญา หลีเหลด และ สุรใจ ศิรินุพงศ์
ขนแกะทองคำ
ในเทวตำนานกรีก ขนแกะทองคำ (Χρυσόμαλλον δέρας) คือขนแกะของแกะตัวผู้ซึ่งมีเกลียวขนป็นทองคำ
แกะตัวนี้เป็นแกะที่ได้รับพรจากเทพเฮอร์มีส มันมีนามว่า ฆริโซมาลอส (Khrysomallos) มันช่วยชีวิตของเจ้าชายฟริกซัสที่กำลังจะถูกเผาบูชายันตามแผนร้ายของแม่เลี้ยง ผู้เป็นมเหสีใหม่ของท้าวแอธะมาสเจ้านครฮาลอส แกะทองคำช่วยเหลือเจ้าชายโดยนำพาเจ้าชายเหาะข้ามทะเลไปถึงนครกอลคิส ซึ่งอยู่ทางตะวันออกของทะเลดำ ท้าวอิทิลัสเจ้านครกอลคิสต้อนรับเจ้าชายเป็นอย่างดี และให้อภิเษกกับพระธิดานามว่าคาลไซโอพี  เจ้าชายฟรีซุสจึงสังหารแกะทองคำแล้วนำขนแกะตัวนั้นถวายแด่เป็นสินสอดแด่ท้าวอิทิลัส ท้าวอิทิลัสรับสั่งให้นำขนแกะทองคำไปเก็บไว้ในอุทยานหลวงโดยมีมังกรเฝ้าอยู่ตลอดเวลา
เจ้าชายเจสัน (Jason) โอรสของท้าวอีสันเจ้านครไอออลกอส กำลังเรียนวิชาอยู่ต่างบ้านต่างเมือง วันหนึ่ง ท้าวอีสันถูกชิงบัลลังก์โดยอีเลียสผู้อนุชา ระหว่างที่เจ้าชายเจสันเดินทางกลับบ้านเมืองก็บังเอิญได้ช่วยเหลือหญิงแก่ ซึ่งเป็นร่างจำแลงของมหาเทวีของซุส พระนางจึงให้พรว่าจะช่วยให้เจสันได้ครองบัลลังก์ เมื่อเจสันกลับถึงบ้านเกิด ท้าวอีเลียสก็ทำใจต้อนรับขับสู้เจสันผู้เป็นหลานอา โดยบอกว่าถ้าเจสันไปนำขนแกะทองคำแห่งนครออร์โคเมนอสมาให้แก่ตน ก็จะยอมคืนบัลลังก์แก่เจสัน
เจสันรับคำท้าดังกล่าว และให้ช่างต่อเรือนามว่าอาร์กัส ต่อเรือลำหนึ่งซึ่งมีนามว่า "อาร์โก" (Argo) เพื่อใช้เดินทางไปยังนครกอลคิส นอกจากนี้ เขายังได้ชักชวนเหล่าผู้กล้ามากมายร่วมขึ้นเรืออาร์โก
ซูแปร์โกปปาอีตาเลียนา 2015
ซูแปร์โกปปาอีตาเลียนา ฤดูกาล 2015 เป็นครั้งที่ 28 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 8 สิงหาคม ค.ศ. 2015 ที่ สนามกีฬาเซี่ยงไฮ้ ใน เซี่ยงไฮ้, ประเทศจีน. กับยูเวนตุสชนะทั้งสองรายการทั้งแชมป์ เซเรียอา ฤดูกาล 2014–15 และ โคปป้า อิตาเลีย ฤดูกาล 2014–15, เกมนี้เป็นการลงสนามระหว่าง ยูเวนตุส และ รองแชมป์ โคปป้า อิตาเลีย ฤดูกาล 2014–15 ลาซีโอ. ยูเวนตุดชนะเกมนี้ไปด้วยสกอร์ 2–0.
ภูมิหลัง
ยูเวนตุสทำสถิติลงสนามเป็นครั้งที่ 11 และได้รับชัยชนะในถ้วยนี้เป็นสถิติครั้งที่เจ็ดจากการลงสนามสี่ครั้งในซูแปร์โกปปา ที่มีการบันทึกสถิติทั้งหมดของพวกเขาแบ่งออกเป็นชนะเจ็ดครั้งและแพ้สี่ครั้ง. ลาซีโอทำสถิติลงสนามเป็นครั้งที่ 6 และครั้งแรกตั้งแต่ปี ค.ศ. 2013 ที่มีการบันทึกสถิติทั้งหมดของพวกเขาโดยแบ่งเป็นชนะสามครั้งและแพ้สองครั้ง. สองทีม ทั้งสองทีมเคยพบกันมาแล้วสองครั้ง (1998, 2013), แต่ชนะกันทีมละครั้ง. นี่ถือเป็นครั้งที่ห้าของทีมรองแชมป์โคปป้า อิตาเลียได้ลงสนาม, และไม่มีทีมไหนที่ชนะเลิศถ้วยนี้ในฐานะตัวแทนทีมรองแชมป์.
จักรกฤษณ์ กนกพจนานนท์
จักรกฤษณ์ กนกพจนานนท์ ชื่อเล่น เจเจ เกิดเมื่อวันที่ (27 สิงหาคม พ.ศ.2527) เป็นนักแสดงและสตั๊นแมนชาวไทย
ประวัติ
จักรกฤษณ์ เป็นที่รู้จักจากละครเรื่อง พระจันทร์ลายพยัคฆ์ ทางช่อง 7 จบการศึกษาจากมหาวิทยาลัยกรุงเทพ คณะบริหารธุรกิจ ก่อนเข้าสู่วงการบันเทิงเคยทำงานเป็นสตั๊นแมนให้กับภาพยนตร์ฮอลลีวู้ดหลายเรื่อง อาทิ Hangover ภาค 2 เป็นต้นฯ
วายเฮอร์
วายเฮอร์ (Why Her) หรือ วายโอ ซู-แจ (Why Oh Soo-jae) เป็นละครโทรทัศน์เกาหลีใต้ ปี 2022 กำกับโดยพัก ซู-จิน นำแสดงโดยซอ ฮย็อน-จิน ในบทบาทโอ ซู-แจ และฮวัง อิน-ย็อบ, ฮอ จุน-โฮ ในบทบาทที่สำคัญ รวมไปถึงแพ อิน-ฮย็อก ก็ได้รับบทในละครเรื่องนี้ ออกอากาศทางช่องเอสบีเอส ทีวี เมื่อวันที่ 3 มิถุนายน 2022 และออกอากาศทุกวันศุกร์และวันเสาร์ เวลา 22:00 น. (KST) จนถึงวันที่ 23 กรกฎาคม ละครเรื่องนี้สามารถสตรีมผ่านบริการสตรีมมิ่งออนไลน์วิวและวิกิสำหรับผู้ชมทั่วโลก
ค้างคาวหน้ายักษ์ทศกัณฐ์
ค้างคาวหน้ายักษ์ทศกัณฐ์ (great roundleaf bat; ชื่อวิทยาศาสตร์: Hipposideros armiger) เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศจีน, อินเดีย, ลาว, มาเลเซีย, พม่า, เนปาล, ไต้หวัน, ไทย และเวียดนาม
ลักษณะ
ค้างคาวหน้ายักษ์ทศกัณฐ์ มีลักษณะคล้ายกันอย่างใกล้ชิดกับค้างคาวหน้ายักษ์สามหลืบ (H. larvatus) อย่างไรก็ตาม ค้างคาวหน้ายักษ์ทศกัณฐ์จะมีขนาดใหญ่กว่า และมีแผ่นจมูกหลักในแต่ละด้านสี่แผ่นไม่ใช่สามแผ่น โดยค้างคาวชนิดนี้มีความยาวแขนเหยียดถึง 9.8 ซม. และมีน้ำหนักถึง 47 กรัม
กีฬายกน้ำหนักในโอลิมปิกเยาวชนฤดูร้อน 2014
กีฬายกน้ำหนักในโอลิมปิกเยาวชนฤดูร้อน 2014 เป็นการแข่งขันกีฬายกน้ำหนักในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-23 สิงหาคม ค.ศ. 2014 โดยได้จัดขึ้นที่สนาม Nanjing International Expo Center ซึ่งการแข่งขันกีฬายกน้ำหนักครั้งนี้มีการแข่งขันทั้งหมด 11 รายการ คือ ประเภททีมชาย 6 รายการ และประเภททีมหญิง 5 รายการ รายการผสม 0 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
ว่านเพชรหึง
ว่านเพชรหึง หรือที่ชื่ออื่นเรียกว่า กล้วยไม้ยักษ์, กล้วยไม้เสือโคร่ง, กล้วยกา,ว่านงูเหลือม,ว่านหางช้าง,ราชินีแห่งกล้วยไม้,หรือ Letter Plant จัดเป็นกล้วยไม้ที่ใหญ่ที่สุดในโลก ใช้เป็นยาแก้พิษแมลงกัดต่อยได้
เคนเนธ ชอย
เคนเนธ ชอย (Kenneth Choi; เกิด 20 ตุลาคม พ.ศ. 2514}} เป็นนักแสดงชาวอเมริกัน เขาเป็นที่รู้จักกันเป็นอย่างดีจากการรับบทเป็น Henry Lin ในซีรีส์โทรทัศน์เรื่อง Sons of Anarchy (2008–2014), Chester Ming ใน The Wolf of Wall Street ของ Martin Scorsese (2013) และ Judge Lance Ito ใน The People v. O. J. Simpson: American Crime Story (2559) เขายังเป็นที่รู้จักจากบทบาท Jim Morita และอาจารย์ใหญ่ Morita ในภาพยนตร์จักรวาลภาพยนตร์มาร์เวล เรื่อง Captain America: The First Avenger (2011) และ Spider-Man: Homecoming (2017) ตามลำดับและ Lewis ในซีรีส์ตลก FOX เรื่อง The Last Man on Earth (2559-2560) ตั้งแต่ปี ค.ศ. 2018 เขาแสดงในซีรีส์ดราม่าตอบโต้ first responder ครั้งแรกของ FOX เรื่อง 9-1-1 โดยรับบทเป็นนักดับเพลิง LAFD Howie "Chimney" Han
ว่านเพชรหึง
ลักษณะ
ว่านเพชรหึงเป็นกล้วยไม้ซึ่งถือได้ว่าเป็นกล้วยไม้ที่ใหญ่ที่สุดในโลก เป็นกล้วยไม้ประเภทแตกกอ มีระบบรากอากาศ และมีลำต้นสูง อาจสูงถึงกว่า 3 เมตร ลำต้นมีเส้นผ่านศูนย์กลาง 3-5 ซม. ใบเป็นใบเดี่ยวออกเรียงสลับกันบนลำต้น ใบกว้างราว 3 เซนติเมตร ยาวราว 60 เซนติเมตร ใบอ่อน โค้งลงด้านล่าง ใบเมื่อแก่จัดจะร่วงหลุดไปจากลำต้นทิ้งรอยแผลเป็นไว้เป็นระยะๆ ที่มองคล้ายข้อบนลำต้น ดอกออกราวเดือนมิถุนายนถึงตุลาคม โดยจะออกดอกตามบริเวณยอด ครั้งละ 2-3 ช่อ และดอกจะทยอยบานติดต่อกันนานถึง 3 เดือน ช่อดอกมีทั้งชนิดช่อตั้งและช่อห้อย แต่ละช่ออาจยาวได้ 1.5-2 เมตร ก้านดอกยาว 15-30 ซม. ดอกมีกลีบดอก 5 กลีบ กลีบดอกหนามีพื้นกลีบสีเหลืองหรือเหลืองอมเขียว มีแต้มน้ำตาลหรือม่วงคล้ายกับลวดลายของเสือ เกสรตัวผู้ 3 อัน เกสรตัวเมีย 1 อัน มีรังไข่อยู่ 3 ห้อง ผลมี 3 พู รูปร่างยาว เมื่อผลแก่จะแตกออกเป็น 3 กลีบ มีเมล็ดสีดำขนาดเล็กอยู่มากมายปลิวไปตามลม